CELEX: 52001PC0397
Language: fi
Date: 2001-07-13
Title: Ehdotus: neuvoston päätös kansainvälisen järjestäytyneen rikollisuuden vastaista Yhdistyneiden kansakuntien yleissopimusta täydentävän, ampuma-aseiden, niiden osien ja komponenttien sekä ampumatarvikkeiden laittoman valmistuksen ja laittoman kaupan torjuntaa koskevan lisäpöytäkirjan allekirjoittamisesta Euroopan yhteisön puolesta

Avis juridique important

|

52001PC0397

Ehdotus: neuvoston päätös kansainvälisen järjestäytyneen rikollisuuden vastaista Yhdistyneiden kansakuntien yleissopimusta täydentävän, ampuma-aseiden, niiden osien ja komponenttien sekä ampumatarvikkeiden laittoman valmistuksen ja laittoman kaupan torjuntaa koskevan lisäpöytäkirjan allekirjoittamisesta Euroopan yhteisön puolesta  /* KOM/2001/0397 lopull. - ACC 2001/0151 */  

Ehdotus: neuvoston päätös kansainvälisen järjestäytyneen rikollisuuden vastaista Yhdistyneiden kansakuntien yleissopimusta täydentävän, ampuma-aseiden, niiden osien ja komponenttien sekä ampumatarvikkeiden laittoman valmistuksen ja laittoman kaupan torjuntaa koskevan lisäpöytäkirjan allekirjoittamisesta Euroopan yhteisön puolesta(komission esittämä)PERUSTELUTNeuvosto on komission suosituksesta valtuuttanut komission neuvottelemaan yhteisön toimivaltaan kuuluvien asioiden osalta kansainvälisen järjestäytyneen rikollisuuden vastaista Yhdistyneiden Kansakuntien yleissopimusta koskevasta luonnoksesta [1] sekä siihen liitettävästä kolmesta pöytäkirjasta, jotka koskevat ihmiskaupan, erityisesti nais- ja lapsikaupan ehkäisemistä ja lopettamista, maahanmuuttajien maitse, ilmateitse ja meritse tapahtuvan salakuljetuksen torjuntaa [2] sekä ampuma-aseiden ja ampumatarvikkeiden laittoman valmistuksen ja laittoman kaupan torjuntaa [3]. Viimeksi mainitun pöytäkirjan määräyksistä kuuluvat yhteisön toimivallan piiriin ne, jotka koskevat aseiden merkitsemistä, tietojen säilyttämistä, vienti-, tuonti- ja kauttakulkulisenssejä, rajavalvontaa, aseiden välittämistä ja niiden deaktivointia.[1]  Päätös tehty 2. toukokuuta 2000.[2]  Päätös tehty 14. helmikuuta 2000.[3]  Päätös tehty 31. tammikuuta 2000.Neuvosto kehotti neuvotteluohjeissaan komissiota valmistelemaan yhteisön liittymistä yleissopimukseen ja sitä täydentäviin pöytäkirjoihin. Tämä oli yksi neuvottelujen keskeisiä tavoitteita, sillä yhteisöllä on jo toimivaltaa näiden asiakirjojen eräiden määräysten alalla.Komission käymien neuvottelujen tuloksena yleissopimuksen ja sitä täydentävien pöytäkirjojen luonnoksissa määrätään, että siihen voivat liittyä myös alueelliset taloudellisen yhdentymisen järjestöt eli Euroopan yhteisö.Yleissopimuksen ja sen kahden pöytäkirjan allekirjoittamiskonferenssi pidettiin Palermossa 12.-15. joulukuuta 2000. Euroopan unionin 15 jäsenvaltiota ja yhteisö allekirjoittivat nämä säädökset.Ampuma-aseita koskevan pöytäkirjan luonnos saatiin valmiiksi järjestäytynyttä rikollisuutta koskevien säädösten valmistelua käsittelevän ad hoc -komitean 12. kokouksessa, joka pidettiin Wienissä 26. helmikuuta - 2. maaliskuuta 2001, ja se hyväksyttiin Yhdistyneiden Kansakuntien yleiskokouksessa 31. toukokuuta 2001. Asiakirja on avoinna allekirjoitettavaksi valtioille sekä alueellisille taloudellisen yhdentymisen järjestöille Yhdistyneiden Kansakuntien päämajassa New Yorkissa alkaen 30. päivästä hyväksymisen jälkeen.Euroopan unionin jäsenvaltiot ovat ilmaisseet haluavansa hyväksyä pöytäkirjan nopeasti. Euroopan yhteisön on voitava toimia samoin, koska sillä on toimivalta panna täytäntöön osa pöytäkirjan määräyksistä. Tätä varten neuvoston puheenjohtajan on nimettävä henkilöt, jotka valtuutetaan allekirjoittamaan pöytäkirja Euroopan yhteisön puolesta.Tämä komission ehdotus neuvoston päätökseksi sisältää yhden ainoan artiklan, jossa valtuutetaan neuvoston puheenjohtaja nimeämään henkilöt, jotka valtuutetaan allekirjoittamaan Euroopan yhteisön puolesta kansainvälisen järjestäytyneen rikollisuuden vastaiseen yleissopimukseen liitetty pöytäkirja ampuma-aseiden, niiden osien ja komponenttien sekä ampumatarvikkeiden laittoman valmistuksen ja laittoman kaupan torjunnasta.Edellä esitetyistä syistä komissio ehdottaa, että neuvosto hyväksyy oheisen päätöksen.2001/0151 (ACC)Ehdotus: neuvoston päätös kansainvälisen järjestäytyneen rikollisuuden vastaista Yhdistyneiden kansakuntien yleissopimusta täydentävän, ampuma-aseiden, niiden osien ja komponenttien sekä ampumatarvikkeiden laittoman valmistuksen ja laittoman kaupan torjuntaa koskevan lisäpöytäkirjan allekirjoittamisesta Euroopan yhteisön puolestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 95 ja 133 artiklan yhdessä 300 artiklan 2 kohdan ensimmäisen alakohdan kanssa,ottaa huomioon komission ehdotuksen,sekä katsoo seuraavaa:(1) Komissio on neuvotellut yhteisön puolesta tästä pöytäkirjasta yhteisön toimivaltaan kuuluvien asioiden osalta neuvoston sille antaman valtuutuksen perusteella.(2) Neuvosto on antanut komissiolle tehtäväksi neuvotella myös yhteisön liittymisestä tähän kansainväliseen sopimukseen.(3) Neuvottelut on päätetty menestyksekkäästi, ja niiden tuloksena laadittu asiakirja on avoinna allekirjoitettavaksi valtioille sekä alueellisille taloudellisen yhdentymisen järjestöille niiden toimivallan rajoissa.(4) Jäsenvaltiot ovat ilmoittaneet aikovansa allekirjoittaa kyseisen asiakirjan mahdollisimman pian, ja myös Euroopan yhteisön on voitava tehdä samoin,ON PÄÄTTÄNYT SEURAAVAA:Ainoa artikla1. Neuvoston puheenjohtajalla on toimivalta nimetä henkilöt, joilla on valtuudet allekirjoittaa Euroopan yhteisön puolesta kansainvälisen järjestäytyneen rikollisuuden vastaiseen yleissopimukseen liitetty pöytäkirja ampuma-aseiden, niiden osien ja komponenttien sekä ampumatarvikkeiden laittoman valmistuksen ja laittoman kaupan torjunnasta.2. Pöytäkirjan teksti esitetään tämän päätöksen liitteenä.Tehty Brysselissä, [...]Neuvoston puolestaPuheenjohtaja